РЕШЕНИЕ НА ЕВРОПЕЙСКАТА ЦЕНТРАЛНА БАНКА
от 15 декември 2006 година
за изменение на Решение EЦБ/2001/15 относно емитирането на еуробанкноти
(ЕЦБ/2006/25)
(2007/46/ЕО)
УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
като взе предвид Договора за създаване на Европейската общност, и по-специално член 106, параграф 1 от него,
като взе предвид устава на Европейската система на централните банки и на Европейската централна банка, и по-специално член 16 от него,
като има предвид, че:
(1)
С оглед на присъединяването на България и Румъния към Европейския съюз и на присъединяването на съответните им национални централни банки (НЦБ) към Европейската система на централните банки (ЕСЦБ) на 1 януари 2007 г., Решение ЕЦБ/2006/21 от 15 декември 2006 г. относно процентното участие на националните централни банки в алгоритъма за записване на капитала на Европейската централна банка (1) установява с действие от 1 януари 2007 г. новите тегла, определени за всяка НЦБ, която ще e членка на ЕСЦБ на 1 януари 2007 г., в алгоритъма за записване на увеличения капитал на Европейската централна банка (ЕЦБ).
(2)
Съгласно член 1 от Решение 2006/495/EО на Съвета от 11 юли 2006 г., в съответствие с член 122, параграф 2 от Договора, относно приемането на единната валута от Славения на 1 януари 2007 г. (2), дерогацията в полза на Словения, посочена в член 4 от Акта за присъединяване от 2003 г. (3), се отменя с действие от 1 януари 2007 г.
(3)
Член 1, буква г) от Решение ЕЦБ/2001/15 от 6 декември 2001 г. относно емитирането на еуробанкноти (4) дава определение за „алгоритъма за разпределяне на банкноти“ и препраща към приложението към настоящото решение, с което се уточнява алгоритъмът за разпределяне на банкноти, прилагащ се от 1 май 2004 г. Тъй като от 1 януари 2007 г. ще се прилагат нови тегла в капиталовия алгоритъм и Словения ще приеме еурото на същата дата, Решение ЕЦБ/2001/15 трябва да се измени, за да се определи алгоритъмът за разпределяне на банкноти, приложим от 1 януари 2007 г.,
РЕШИ:
Член 1
Изменение на Решение EЦБ/2001/15
Изменя Решение ЕЦБ/2001/15, както следва:
1.
Последното изречение на член 1, буква г) се заменя със следното:
„Алгоритъмът за разпределяне на банкноти, който се прилага от 1 януари 2007 г., се уточнява с приложението към настоящото решение.“
2.
Приложението към Решение ЕЦБ/2001/15 се заменя с текста на приложението към настоящото решение.
Член 2
Заключителна разпоредба
Настоящото решение влиза в сила на 1 януари 2007 г.
Съставено във Франкфурт на Майн на 15 декември 2006 година.